**Zápis zo zasadnutia Rady SZMP č.01/2024, zo dňa 03.02.2024 – Banská Bystrica**

**Prítomní:** D. Poláček ml., V. Miller, T. Doležel, R. Chabreček

**Hostia** I. Boledovič, D. Poláček st.

**Ospravedlnení:** L. Kršňáková, M. Doleželová, V. Rengevič

Začiatok: 10:00 Koniec: 14:00

**Bod 1.:** Otvorenie a schválenie programu

Rokovanie otvoril predseda SZMP p. D. Poláček ml.. Konštatoval, že Rada SZMP je uznášania schopná (4 prítomní zo 7 členov Rady SZMP).

Program:

1. Otvorenie a schválenie programu
2. Informácie a kontrola úloh
3. Domáce a domáce majstrovské súťaže – návrh kalendára pre rok 2024
4. Návrh zloženia RD a výberov talentovanej mládeže pre rok 2024
5. Príprava RD a účasť na podujatiach a sústredeniach v roku 2024
6. Vytvorenie podmienok pre prípravu H. Choonga na rok 2024
7. Rôzne

Po schválení programu ( 4 za predložený program, schválený bez zmien ), rokovanie pokračovalo podľa nasledujúcich bodov:

**Bod 2.:** Informácie a kontrola úloh

Oblečenie RD –V.  Rengevič písomne informoval, že oblečenie je zabezpečené a realizované. Rada odporučila nasledovné veľkosti a počty – S 6ks, M 6, L 4, XL 2, XXL 2, celkom 20 ks. Bežecké oblečenie v počte 30 ks, zvyšných 10 ks doplniť S 4ks, M 4, L 2.

Registrácie – Gen. sekretár upozornil na zmenu termínu registrácií, k 30.09. bežného roku, a vyzval kluby, aby začali registrovať svojich členov, nakoľko tak ešte všetky neurobili

Riadenie RD – na základe diskusnej pripomienky na Rade č. 2/2023 zo strany p. V. Millera o potrebe určenia spôsobu riadenia RD a tvorbe nominácii, Rada SZMP poveruje trénerov, aby vytvorili trénerskú komisiu reprezentácie, po diskusii schválené zloženie zloženie trénerskej komisie: D. Poláček ml. repre tréner, T. Doležel, R. Chabreček a V. Miller – konzultant ; (4 za, 0 zdržal sa, 0 proti), ktorá bude rozhodovať o medzinárodných štartoch v nasledujúcej sezóne, ďalej o nomináciách a požiadavkách reprezentácie na zabezpečenie činnosti a prípravy a to formou predloženia plánu RD na nadchádzajúcu sezónu Rade SZMP. Rada SZMP bude na svojich zasadnutiach iba schvaľovať predložené plány, požiadavky a nominácie.

Zodpovední: tréneri D. Poláček ml. repre tréner, T. Doležel a R. Chabreček Termín: 29.02.2024

ADEL – podmienky preškolenia z antidopingu majú z členov RD zatiaľ absolvované iba L. Sýkorová a S. Nôta. Rada SZMP upozorňuje trénerov, že toto preškolenie, absolvovanie testu ADEL je pre členov RD povinné.

Zodpovední: tréneri D. Poláček ml. repre tréner, T. Doležel a R. Chabreček Termín: 29.02.2024

Vyhlásenie celkových výsledkov Slov. pohára 2023 – Rada SZMP rozhodla, že termím vyhlásenia celkových výsledkov Sl. pohára 2023 bude pred vyhlásením výsledkov I. kola Sl. pohára 2024. Celkové výsledky za rok 2023 dodá p. V. Rengevič, poháre zabezpečí p. D. Poláček ml.

Lekárske prehliadky – Reprezentačný tréner a Rada SZMP zdôrazňuje, že členovia reprezentačných výberov a členovia zaradení do výberov talentovanej mládeže musia mať lekárske prehliadky absolvované v certifikovanom centre športového lekárstva. Náklady na tieto prehliadky im budú preplatené zo strany SZMP. Ostatní pretekári musia mať súhlas minimálne všeobecného lekára s vykonávaním športovej činnosti. V prípade pediatrov, prípadne pretekárov pod U15, ak pediater odmietne dať lekársku prehliadku, tak je potrebné predložiť súhlas zákonného zástupcu s tým, že jeho dieťa sa môže zúčastňovať športovej aktivity v SZMP na vlastnú zodpovednosť.

* Ostatné úlohy z predchádzajúcich zápisov splnené*. Materiál k rokovaniu: zápisy z konania Rád SZMP č. 1/2022, č. 2/2022, č.03/2022, , č.1/2023, č.2/2023 a Konferencia 2022,*

Informácie – podal GS Dušan Poláček

* Nová disciplína – prekážková dráha - nie je v súčasných možnostiach zväzu zabezpečiť plnohodnotnú certifikovaná dráhu, ktorej cena sa pohybuje min. cca okolo 30.000,- EUR. Zo strany UIPM prišla ponuka na tzv. tréningový model dráhy v cene cca 8.000,- EUR. T. Doležel a D. Poláček ml. informovali, že prebiehajú rokovania s vedením VŠC DUKLA o umiestnení takejto dráhy v priestoroch zrekonštruovanej bývalej jedálne Dukly. V prípade, že bude dohoda o možnosti umiestniť dráhu v krytých priestoroch, SZMP začne realizovať možnosti zabezpečenia takejto dráhy.
* OCRA Slovakia (Slovenská asociácia prekážkových behov) oslovila SZMP s ponukou spolupráce už v roku 2024 na základe memoranda uzatvoreného medzi UIPM a FISO. Rada SZMP rozhodla, že v roku 2024 sú prioritami SZMP OH 2024 a zrealizovanie prestupu a prípravy p. H. Choonga a nevidí preto priestor na ďalšie aktivity. Spoluprácou sa bude SZMP zaoberať až po kongrese UIPM v roku 2024 podľa podmienok aké schváli uvedený Kongres UIPM. Podľa Zákona o športe, je potrebné, aby mohol SZMP spolupracovať so športovou organizáciou, aby táto bola zaradená do zoznamu uznaných športov v SR a splnila zákonné podmienky Zákona o športe a následne potom môže táto organizácia začať spoluprácu a prípadné zlučovanie sa medzi uznané športy. Rada SZMP poveruje GS zaslaním písomného stanoviska o rozhodnutí k rukám predsedu OCRA Slovakia.
* GS informoval, že na základe žiadosti o príspevok UŠZ bolo zo strany ministerstva zatiaľ pridelených na činnosť SZMP 117 759,- EUR. Prvá štvrť ročná splátka je už na štátnom účte SZMP.
* Rada SZMP odporúča zverejniť informáciu o tom, že SZMP má 30. výročie samostatnosti a zaradenia SZMP ako zástupcu moderného päťboja v SR do štruktúr UIPM a ECMP na web stránke SZMP

**Bod 3.:** Domáce a domáce majstrovské súťaže – návrh kalendára pre rok 2024

* reprezentačný tréner, D. Poláček ml. predložil návrh kalendára podujatí SZMP na rok 2024. Rada predložený návrh schvaľuje a odporúča I. kolo Sl. pohára a Finále Sl. pohára uskutočniť v hale, nakoľko v marci a novembri je predpoklad nepriaznivého počasia. Kalendár je zverejnený na web stránke SZMP.
* Rada SZMP schvaľuje podobu súťaží. Budú prebiehať bez prekážkovej dráhy. U17 bude mať do bodového hodnotenia už zaradený aj šerm. V prípade, ak sa podarí zabezpečiť nejakú prekážkovú dráhu, tak trénerská komisia rozhodne o podobe a hodnotení tejto disciplíny. Táto disciplína bude do pretekov zaradená až po splnení všetkých týchto podmienok – (podoba, vekové kategórie, spôsob hodnotenia).
* *Materiál k rokovaniu: Návrh kalendára podujatí.*

**Bod 4.:** Návrh zloženia RD a výberov talentovanej mládeže pre rok 2024

* Rada SZMP schvaľuje nasledovné zloženie výberov talentovanej mládeže a reprezentačných družstiev SZMP pre rok 2024:
* **Talentovaná mládež:**
* V. Rengevič ml., L. Rengevičová, M. Gavalec, Z. Kacianová, T. Perončíková, K. Vejová – za **ŠK Grafon L. Mikuláš**;
* L. Sýkorová, M. Kobela, M. Koreň, A. Šuleková, M. Obrtanec – za **ŠK Dukla MP Banská Bystrica**;
* Barjak D., Barjaková A., Barus M., Bocko M., Gurská H., Halgaš O., Holec F., Holecová N., Hudec M., Hudecová N., Chladný M., Janušeková N., Kromapský T., Kyška P., Matejov D., Nôta D., Nôta S., Slezáková S., Ušiaková T., Vöröš T., Vöröšová V. – za **ŠK Raja Banská Bystrica**
* **Reprezentácia:**
* **U15 –** D. Nôta**,** Obrtanec, A. Bariaková,
* **U17** – Halgaš, Vöröš, S. Nôta, Hudecová, Sýkorová, Obrtanec, D. Nôta
* **U19**- Vöröšová, Sýkorová, Halgaš, Nôta S., V, Koreň
* **U22-** Krompaský, Vöröšová, Koreň
* **Seniori-** H. Choong, Krompaský, A. Choong – Malíková, Lichancová, Pepová, Vlčáková

**Bod 5.:** Príprava RD a účasť na podujatiach a sústredeniach v roku 2024

* Tento bod bude spresnený po zasadnutí trénerskej komisie do 29.02.2024 a následné schválený Radou SZMP a zverejnený na webe SZMP v časti reprezentácia.

**Bod 6.:** Vytvorenie podmienok pre prípravu H. Choonga na rok 2024

* GS informoval Radu SZMP o všetkých krokoch, ktoré podnikli spolu s p. V. Millerom a SOŠV pri zabezpečení povolenia a občianstva pre p. H. Choonga. Súčasný stav je nasledovný, p. H. Choongovi bol udelený štatút trvalého pobytu v SR s možnosťou pracovať a bola mu vystavená ID karta SR. Všetky súhlasné stanoviská od anglickej federácie a od anglického olympijského výboru boli kladné a doručené na SZMP. SZMP predložil všetky tieto dokumenty UIPM a zo strany UIPM bol informovaný, že EB (Executiv Board) na svojom zasadnutí rozhodne o povolení štartovať za SR pre p. Choonga a SZMP bude následne informovaný o tomto rozhodnutí. Doteraz nemáme od UIPM odpoveď. Rada rozhodla, že by bolo vhodné podporiť urýchlenie žiadosti o pridelenie štátneho občianstva pre p. H. Choonga. I. Boledovič preverí možnosti urýchlenia tohto procesu.
* V prípade, že bude H. Choongovi udelená možnosť štartu za SR, tak sa v plnom rozsahu začlení do RD SR v modernom päťboji.

**Bod 7.:** Rôzne

* neboli žiadne podnety, príspevky v bode rôzne.

V Banskej Bystrici : 03.02.2024

zapísal: D. Poláček st. overil: predsedajúci, D. Poláček ml. v. r.

*podpísaný originál v prípade oprávneného záujmu je prístupný na sekretariáte SZMP*